Rozsudok Všeobecného súdu (tretia komora) z 23. septembra 2014 – Tegometall International/ÚHVT – Irega (MEGO)
(vec T‑11/13)
„Ochranná známka Spoločenstva – Konanie o vyhlásenie neplatnosti – Slovná ochranná známka Spoločenstva MEGO – Relatívny dôvod zamietnutia – Skoršie námietkové konanie – Neexistencia právnej sily rozhodnutej veci“
1.                     Ochranná známka Spoločenstva – Vzdanie sa, výmaz a neplatnosť – Návrh na vyhlásenie neplatnosti – Vzťah medzi konečným rozhodnutím v námietkovom konaní a návrhom na vyhlásenie neplatnosti – Právna sila rozhodnutej veci – Rozsah (nariadenie Rady č. 207/2009, článok 53 ods. 4 a článok 100 ods. 2) (pozri bod 12)
2.                     Ochranná známka Spoločenstva – Postup preskúmavania – Žaloba pred súdom Únie – Možnosť Všeobecného súdu zmeniť napadnuté rozhodnutie – Obmedzenia (nariadenie Rady č. 207/2009, článok 65 ods. 3) (pozri bod 15)
Predmet
Žaloba podaná proti rozhodnutiu prvého odvolacieho senátu ÚHVT z 25. októbra 2012 (vec R 1522/2011‑1) týkajúcemu sa konania o vyhlásenie neplatnosti medzi spoločnosťami Tegometall International AG a Irega AG
Výrok rozsudku
1.
Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 25. októbra 2012 (vec R 1522/2011‑1) sa zrušuje.
2.
ÚHVT znáša svoje vlastné trovy konania a je povinný nahradiť trovy konania, ktoré vznikli spoločnosti Tegometall International AG v konaní pred Všeobecným súdom, ako aj pred odvolacím senátom.